Kort efter, at en lastbil kørte op i en skolebus i Nordjylland, var det tydeligt, at mange af bussens passagerer, 38 børn, var kommet til skade. - Det ser ikke godt ud jo. Rigtig mange, kunne jeg se, havde slået hovederne og fået slået tænderne ud, så giver det jo meget blod, siger Iver Christian Jensen, som har vognmandsforretning på Løgstørvej, hvor ulykken skete. På det tidspunkt var beredskabet og politiet allerede ankommet til ulykkesstedet. - Der var masser af redningsbiler, bjergning, brandbiler. Alt det, de kunne finde i hele Nordjylland. Og det var ikke godt. Bussen var blevet meget kortere, bagendenvar skubbet ind, siger Iver Christian Jensen. Samtidig fortæller vognmanden, at der allerede kort efter ulykken var en hel del kø på Løgstørvej, som er spærret i begge retninger.

Opsummering:
Iver Christian Jensen var på ulykkesstedet lige efter sammenstødet. Det så alvorligt ud, siger han.